มีอาการคันในช่องคลอด แต่ตกขาวไม่ได้มีการเปลี่ยนแปลงหรือผิดปกติอะไรมาก ไม่มากเกินไป และไม่มีกลิ่นค่ะ ปัสสาวะบ่อยมากอาจเพราะมีอาการคันเลยทำให้อยากเข้าก้องน้ำเพื่อนไปทำความสะอาดบ่อยๆเลยทำให้ปวดปัสสาวะไปด้วยค่ะ เป็นมาสักพักใหญ่แล้วหลังจากไปเที่ยวในเกาะ ทำให้ต้องใช้ห้องน้ำสาธารณะที่ไม่ค่อยสะอาด คิดว่าอาจจะมีส่วนเพราะหลังจากใช้ห้องน้ำเสร็จออกมาก็มีอาการระคายเคืองค่ะ
สวัสดีค่ะ Chalidaอาการคันช่องคลอด อาจเกิดจาก-การติดเชื้อราในช่องคลอด โดยมักมีตกขาวปริมาณมาก มีสีขาวขุ่นจับตัวเป็นก้อนคล้ายแป้งเปียกหรือนมบูด-การติดเชื้อแบคทีเรียหรือโพรโทซัวในช่องคลอด อาจคัน และมีตกขาวสีเขียวหรือเหลือง มีกลิ่นเหม็นผิดปกติ-ติดเชื้อราบริเวณอวัยวะเพศภายนอก มักเกิดเป็นผื่นสีแดง มีขุย และคันมากผิวหนังอาจมีลักณะบวมแดงลอกก็ได้-การระคายเคืองหรือแพ้สัมผัสจากสารเคมีต่างๆ เช่น อาจแพ้ผงซักฟอก หรือน้ำยาที่ใช้ซักกางเกงใน แพ้น้ำยาปรับผ้านุ่ม แพ้ผ้าอนามัย แพ้แป้งที่นำมาทาบริเวณอวัยวะเพศภายนอก-การเปียกชื้นบริเวณอวัยวะเพศเช่น ชุดชั้นในรัดมากเกินไป ไม่ระบายอากาศ หรือมีเหงื่อออกมากการปัสสาวะบ่อยนั้นอาจเกี่ยวกับเรื่องของกระเพาะปัสสาวะหรือกรวยไตอักเสบ อาจมีปัสสาวะแสบขัดหรือบ่อยขึ้น ระคายเคืองตรงท่อปัสสาวะร่วมด้วยได้แนะนำพบแพทย์เพื่อตรวจร่างกายและตรวจปัสสาวะเพิ่มเติมให้ได้การวินิจฉัยที่แน่นอนเบื้องต้นแนะนำไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ ใส่เสื้อผ้าที่ระบายอากาศได้ดี ไม่อับชื้นหากคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์